cyanic-selkie/wikianc huggingface dataset:
আলি মোস্তাফা মোশারাফা
বই এবং প্রবন্ধ
তিনি প্রাকৃতিক ঘটনার তাত্ত্বিক ব্যাখ্যা সহ ২৬ টি গুরুত্বপূর্ণ প্রবন্ধ লিখেছেন। তিনি আপেক্ষিকতা এবং গণিত বিষয়ে ১৫ টি বই লিখেছেন। যার মধ্যে আপেক্ষিকতা তত্ত্ব লিখিত বইটি ইংরেজি, ফরাসি, জার্মান এবং পোলিশ ভাষায় অনূদিত হয়েছে। এটি মার্কিন যুক্তরাষ্ট্রে পুনঃমুদ্রণ করা হয়েছে। তিনি আপেক্ষিকতা, গণিত, পরমাণু এবং মহাকাশ অভিযান সম্পর্কে প্রায় ১৫ টি বিজ্ঞান বিষয়ক বই লিখেছেন। তাঁর সবচেয়ে গুরুত্বপূর্ণ বইগুলি হ'ল:
তাঁর কিছু প্রবন্ধ
১- স্টার্ক এফেক্টে অপ্রতিসম উপাদানের উপস্থিতি (ফিলোসোফিক্যাল ম্যাগাজিন খন্ড ৪৩, পৃষ্ঠা ৯৪৩) - (১৯২২)
২- শক্তিশালী বৈদ্যুতিক ক্ষেত্রে স্টার্ক এফেক্ট (ফিলোসোফিক্যাল ম্যাগাজিন খন্ড ৪৪, পৃষ্ঠা ৩৭১) - (১৯২২)
৩- কোয়ান্টাম তত্ত্বে জটিল জিমান এফেক্ট (ফিলোসোফিক্যাল ম্যাগাজিন খন্ড ৪৬, পৃষ্ঠা ১৭৭) - (১৯২৩)
৫- শক্তিশালী ক্ষেত্রে স্টার্ক এফেক্ট (ফিলোসোফিক্যাল ম্যাগাজিন খন্ড ৪৬, পৃষ্ঠা ৭৫১) - (১৯২৩)
৬- কোয়ান্টাম তত্ত্বের উপর সাধারণ জিমান এফেক্ট (রয়্যাল সোসাইটির কার্যক্রম - পার্ট এ, খন্ড ১০২, পৃষ্ঠা ৫২৯) - (১৯২৩)
৯- জিম্যান ত্রয়ীর কোয়ান্টাম ব্যাখ্যা (ন্যাচার, খন্ড ১১৯, পৃষ্ঠা ৯৬, নং ২৯০৭, ১৮ জুলাই) - (১৯২৫)
১০- তরঙ্গ প্রপঞ্চ হিসাবে লরেন্টজ ইলেক্ট্রনের গতি (ন্যাচার, খন্ড ১২৪, পৃষ্ঠা ৭২৬, নং ৩১৩২, ৯ নভেম্বর) - (১৯২৯)
১১- তরঙ্গ বলবিদ্যা এবং পদার্থ ও বিকিরণের দ্বৈত দিক (রয়্যাল সোসাইটির কার্যক্রম - পার্ট এ, খন্ড ১২৬, পৃষ্ঠা ৩৫) - (১৯৩০)
১২- পদার্থ এবং বিকিরণীয় তরঙ্গ (রয়্যাল সোসাইটির কার্যক্রম - পার্ট এ, খন্ড ১৩১, পৃষ্ঠা ৩৩৫) - (১৯৩১)
১৩- পদার্থ এবং বিকিরণকে একই বিশ্ব-অবস্থার দুটি দিক হিসাবে বিবেচনা করা যেতে পারে (ভার্হান্ডলুঞ্জেন ডার ইন্টারনেশনালেন কংগ্র্রেস, জুরিখ, সুইজারল্যান্ড) - (৯৩২)
১৪- পদার্থ ও বিকিরণের মধ্যে সম্পর্কের বিষয়ে কিছু অভিমত (বুলেটিন দে ল'ইনস্টিটিউট দ'ইজিপ্ট, T. XVI, পৃষ্ঠা ১৬১) - (১৯৩৯)
১৫- আধুনিক মিশরীয় সংগীতের ধরন (ন্যাচার, নং ১৩৫, পৃষ্ঠা ৫৪৮-৫৪৯) - (১৯৩৭)
১৬- ম্যাক্সওয়েলীয় সমীকরণ এবং আলোর পরিবর্তনশীল গতি (মিশরের গণিত ও পদার্থবিদ সমাজের কার্যবিবরণী, নং ১, খন্ড ১) - (১৯৩৭)
১৭- অনির্দিষ্টতার মূলনীতি এবং বিশ্ব রেখার কাঠামো (মিশরের গণিত ও পদার্থবিদ সমাজের কার্যবিবরণী, খন্ড ২, নং ১) - (১৯৪৪)
১৮- বিশ্ব রেখার সাথে যুক্ত তরঙ্গ পৃষ্ঠসমূহ (মিশরের গণিত ও পদার্থবিদ সমাজের কার্যবিবরণী, খন্ড ২, নং ২) - (১৯৪৩)
১৯- মোচাকৃতি রূপান্তর (মিশরের গণিত ও পদার্থবিদ সমাজের কার্যবিবরণী, নং ২, খন্ড ৩) - (১৯৪৪)
২০- আপেক্ষিকতার বিশেষ তত্ত্বের একটি ইতিবাচক নির্ধারিত মেট্রিক (মিশরের গণিত ও পদার্থবিদ সমাজের কার্যবিবরণী, খন্ড ২, নং ৪) - (১৯৪৪)
২১- মেট্রিক স্পেসের এবং একটি আধানযুক্ত কণার গতির সমীকরণ (মিশরের গণিত ও পদার্থবিদ সমাজের কার্যবিবরণী, খন্ড ৩, নং ১) - (১৯৪৫)
২২- মিশরীয় বিজ্ঞান একাডেমি (ন্যাচার, খন্ড ১৫৭, পৃষ্ঠা ৫৭৩, নং ৩৯৯২, মে) - (১৯৪৬)
২৩- স্পেস এবং ভরের অসম্পূর্ণতার মেট্রিক (ফিলোসোফিক্যাল ম্যাগাজিন) - (১৯৪৮)
২৪- পারমাণবিক শক্তির ভর-ত্রুটিযুক্ত বক্র রেখা (ন্যাচার, খন্ড ১৬৪, ১৫ অক্টোবর) - (১৯৪৯)
খওয়াহান জেলা
খওয়ান জেলা,  (خواهان ولسوالی)  আফগানিন্তানের উত্তরপূর্বে অবস্থিত বাদাখশন প্রদেশের ২৮টি জেলার মধ্যে একটি জেলা। জেলাটির রাজধানী শহর হচ্ছে খওয়ান। জেলাটির মোট জনসংখ্যা প্রায় ২৭,০০০ জনে বাসিন্দা রয়েছে। এটি দক্ষিণ পশ্চিম রাঘিসিয়া জেলাগুলির সাথে জেলা সীমানা তৈরী করেছে, উত্তরপূর্বে কুফাব এবং উত্তর পশ্চিমে পাঞ্জ নদী এবং তাজিকিস্তানের খাতলোন প্রদেশের জেলা শুরো-অবদ অবস্থিত।
আক্সেল দিসাসি
আক্সেল উইলসন আর্থার দিসাসি মাকিনিস বেলো (জন্ম: ১১ মার্চ ১৯৯৮) ফরাসি পেশাদার ফুটবলার। লীগ ওয়ানে মোনাকো ক্লাবের রক্ষণভাগে খেলেন।
ফ্রান্সে জন্মগ্রহণ করলেও তিনি কঙ্গো বংশোদ্ভূত। ২০১৭ সালের জিয়াক্স ডে লা ফ্রাঙ্কোফোনি প্রতিযোগিতাকে ঘিরে ডিআর কঙ্গোর অনূর্ধ্ব-২০ দলের সদস্যরূপে খেলার জন্যে আমন্ত্রণবার্তা লাভ করেন। ফ্রান্সের পক্ষে যুবদের আন্তর্জাতিকে খেলেন।
খেলোয়াড়ী জীবন
পারি এফসি’র যুব একাডেমিতে প্রশিক্ষণ গ্রহণ করেন। ১১ ডিসেম্বর, ২০১৬ তারিখে ক্লাবের পক্ষে তাঁর অভিষেক পর্ব সম্পন্ন হয়। তবে, অভিষেক পর্ব সুখকর হয়নি। আরসি লেন্সের কাছে তার দল ১-০ ব্যবধানে পরাভূত হয়। এরপর, ২০১৬ সালে রেঁসে চলে যান। ৭ আগস্ট, ২০২০ তারিখে €১৩ মিলিয়ন ইউরোতে ফিবাবদ রেঁস থেকে এএস মোনাকোতে স্থানান্তর প্রক্রিয়া সম্পন্ন করেন। ঐ ক্লাবের সাথে ৫ বছরের চুক্তিতে স্বাক্ষর করেছেন। ২৩ আগস্ট সাবেক ক্লাব রেঁসের বিপক্ষে লীগের খেলায় অংশ নেয়ার মাধ্যমে প্রথম খেলেন। খেলাটি ২-২ ব্যবধানে ড্রয়ে পরিণত হয় ও তিনি একটি গোল করেছিলেন।
১৪ নভেম্বর, ২০২২ তারিখে ফিফা বিশ্বকাপ ফুটবল খেলার জন্যে ফ্রান্স দলের সদস্য হন। আঘাতপ্রাপ্ত প্রেসনেল কিম্পেম্বের পরিবর্তে তাঁকে দলে অন্তর্ভূক্ত করা হয়।
স্যামুয়েল গোল্ডউইন
স্যামুয়েল গোল্ডউইন (ইংরেজি: Samuel Goldwyn; জন্ম: শ্মুয়েল গেল্‌বফিত্জ (שמואל געלבפֿיש); ১৭ই আগস্ট, ১৮৭৯ - ৩১শে জানুয়ারি, ১৯৭৪) হলেন একজন পোলীয় মার্কিন চলচ্চিত্র প্রযোজক। তিনি স্যামুয়েল গোল্ডফিশ নামেও পরিচিত। তিনি হলিউডে কয়েকটি চলচ্চিত্র স্টুডিওর প্রতিষ্ঠাতা সদস্য ও নির্বাহী হিসেবে দায়িত্ব পালনের জন্য বিশেষভাবে স্বীকৃত। কর্মক্ষেত্রে তার অবদানের জন্য তিনি ১৯৪৭ সালে আরভিং জি. থালবের্গ স্মারক পুরস্কার, ১৯৫৮ সালে জঁ হার্শল্ট মানবহিতৌষী পুরস্কার, এবং ১৯৭৩ সালে গোল্ডেন গ্লোব সেসিল বি ডিমিল পুরস্কার লাভ করেন।
প্রারম্ভিক জীবন
শ্মুয়েল গেল্‌বফিত্জ ১৮৭৯ সালের ১৭ই আগস্ট তৎকালীন রুশ সাম্রাজ্যের পোল্যান্ড রাজ্যের ওয়ারশতে এক পোলীয় ইহুদি পরিবারে জন্মগ্রহণ করেন। তার পিতা আরন দাভিদ গেল্‌বফিত্জ (১৮৫২-১৮৯৫) ছিলেন একজন ফেরিওয়ালা এবং তার মা হান্না রেবান (জন্মনাম: জারেকা; ১৮৫৫-১৯২৪)। তিনি তার শৈশবে পরিবারের সাথে পায়ে হেঁটে এবং কোনো প্রকার অর্থ ছাড়াই তিনি ওয়ারশ ছেড়ে ইংল্যান্ডের বার্মিংহামে চলে যান। তিনি সেখানে স্যামুয়েল গোল্ডফিশ নাম ধারণ করে তার আত্মীয়দের সাথে বসবাস করেন। তার ১৬ বছর বয়সে তার পিতা মারা যান।
১৮৯৮ সালে তিনি মার্কিন যুক্তরাষ্ট্রে চলে যান, কিন্তু প্রবেশাধিকারে বাধা আসতে পারে ভেবে তিনি প্রথমে নৌকায় করে কানাডার নোভা স্কটিয়ায় যান। পরে ১৮৯৯ সালের জানুয়ারি মাসে তিনি নিউ ইয়র্ক রাজ্যে যান। তিনি নিউ ইয়র্কের গ্লোভারসভিলের আপস্টেটে একটি কাপড়ের ব্যবসায়ের সাথে জড়িত হন। অচিরেই তার সহজাত বিপণন দক্ষতা তাকে এলিট গ্লোভ কোম্পানির একজন সফল বিক্রয়কর্মী হতে সাহায্য করে। চার বছর পর তিনি সালেসের সহ-সভাপতির দায়িত্ব নিয়ে নিউ ইয়র্ক সিটিতে ফিরে আসেন এবং টেন ওয়েস্ট সিক্সটি ফার্স্ট স্ট্রিটে বসবাস শুরু করেন।
বিবাহ
গোল্ডউইন ১৯১০ সালে ব্ল্যাঞ্চ লাস্কিকে বিয়ে করেন। লাস্কি ছিলেন জেসি এল. লাস্কির বোন। তাদের এক কন্যা সন্তান জন্ম নেয়, নাম রুথ। ১৯১৫ সালে তাদের বিবাহবিচ্ছেদ হয়। ১৯২৫ সালে তিনি অভিনেত্রী ফ্রান্সেস হাওয়ার্ডকে বিয়ে করেন। তাদের পুত্র স্যামুয়েল গোল্ডউইন জুনিয়র পরবর্তী কালে তার ব্যবসায়ের দেখাশুনা করেন।
মৃত্যু
গোল্ডউইন ১৯৭৪ সালের ৩১শে জানুয়ারি লস অ্যাঞ্জেলেসে মৃত্যুবরণ করেন। তাকে ক্যালিফোর্নিয়ার গ্লেনডেলের ফরেস্ট লন মেমোরিয়াল পার্কে সমাহিত করা হয়। ১৯৮০'র দশকে স্যামুয়েল গোল্ডউইন স্টুডিও ওয়ার্নাস ব্রসের নিকট বিক্রি করে দেওয়া হয়। বেভারলি হিলসে তার নামানুসারে স্যামুয়েল গোল্ডউইন থিয়েটার নামে একটি থিয়েটার রয়েছে, এবং তিনি ১৯৬০ সালের ৮ই ফেব্রুয়ারি চলচ্চিত্রে তার অবদানের জন্য ১৬৩১ ভাইন স্ট্রিটে হলিউড ওয়াক অব ফেমে তার নামে একটি তারকা খচিত হয়।
ঢাকা-২৩
ঢাকা-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।
ইতিহাস
ঢাকা-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নিরাপত্তা (দুর্ঘটনা থেকে)
দুর্ঘটনা থেকে নিরাপত্তা বলতে এমন একটি অবস্থাকে বোঝায়, যাতে কোনও ব্যক্তি, বস্তু বা ব্যবস্থা কোনও দুর্ঘটনার কারণে সৃষ্ট ক্ষয়ক্ষতি থেকে সুরক্ষিত থাকে; এখানে দুর্ঘটনা বলতে প্রাকৃতিক কারণে বা মানুষের দ্বারা অনিচ্ছাকৃতভাবে বা অপরিকল্পিতভাবে উদ্ভূত কোনও ত্রুটি, ব্যর্থতা, বিপদ-আপদ কিংবা অন্য যেকোনও ধরনের অবাঞ্ছিত ঘটনাকে বোঝায়। আরও সঠিকভাবে বলে নিরাপত্তা বলতে ঐরূপ ক্ষয়ক্ষতির ঝুঁকি গ্রহণযোগ্যভাবে নিম্ন মাত্রায় বিদ্যমান থাকাকে বোঝায়। অন্য ভাষায় নিরাপত্তা হল দুর্ঘটনার ফলে ক্ষয়ক্ষতির ঝুঁকির অগ্রহণযোগ্য মাত্রার অনুপস্থিতি। এইরূপ নিরাপত্তাকে ইংরেজিতে "সেফটি" (Safety) পরিভাষাটি দিয়ে নির্দেশ করা হয়। দুর্ঘটনা থেকে নিরাপত্তা বিধানের জন্য প্রথমে একটি সম্ভাব্য বিপদের ঝুঁকিবিশিষ্ট ঘটনা শনাক্ত করা হয়। তারপর সেটির সম্পর্কে তথ্য আহরণ করা হয় ও সেটির সাথে সংশ্লিষ্ট ঝুঁকি বিশ্লেষণ (দুর্ঘটনা ঘটার সম্ভাবনা ও ঘটলে ক্ষতির বিভিন্ন মাত্রার সম্ভাবনা) করা হয়। তৃতীয় ধাপে বিপদের ঝুঁকি নির্মূল বা হ্রাস করতে সেটি সৃষ্টিকারী প্রক্রিয়া বা উপকরণটিকে সম্পূর্ণ বাতিল করার ব্যাপারটি নির্ণয় করা হয়। এরপর অপেক্ষাকৃত উন্নততর প্রক্রিয়া বা উপকরণ দিয়ে পুরাতনটিকে প্রতিস্থাপন করা হয়। উন্নত প্রযুক্তি ও নকশা ব্যবহার করে, কিংবা যথাযথ সুরক্ষামূলক সরঞ্জাম সামগ্রী ব্যবহার করে ব্যবহারকারীর ঝুঁকি হ্রাস করা হয় ও নিরাপত্তা বৃদ্ধি করা হয়।
মিসি
মিসি (বারব্যাঙ্ক, মার্কিন যুক্তরাষ্ট্র; ২৪ সেপ্টেম্বর ১৯৬৭ - ভ্যালেন্সিয়া, মার্কিন যুক্তরাষ্ট্র; ১৮ আগস্ট ২০০৮) একজন মার্কিন পর্ন অভিনেত্রী ছিলেন। নব্বইয়ের দশকের দ্বিতীয়ার্ধে তিনি ৪০০ টিরও বেশি চলচ্চিত্রে হাজির হয়েছিলেন। তিনি এভিএন হল অফ ফেমে অন্তর্ভুক্ত করা হয়েছিলেন।
জীবনী
মিসির জন্ম ক্যালিফোর্নিয়ার বারব্যাঙ্কে এবং পর্ন শিল্পে তার কেরিয়ার শুরু হয়েছিল ১৯৯৪ সালে, প্রথম তার স্বামী মিকি জি-এর সাথে অপেশাদার ভিডিওতে হাজির হয়েছিলেন। তাঁর প্রথম পেশাদার চলচ্চিত্রটির নাম ছিল কান্ট্রোল। এতে তিনি টিফানি মিনেক্সের সাথে একটি সমকামী দৃশ্য করেছিলেন। ১৯৯৬ সালে তিনি উইকেড পিকচার্সের সাথে একটি অ-একচেটিয়া চুক্তি করেছিলেন, যা তাকে অন্যান্য প্রযোজনা সংস্থার সাথে কাজ করার অনুমতি দেয়। উইকড পিকচার্সের সাথে তাঁর প্রিমিয়ারটি ছিল অ্যানাল ম্যানিয়াকস ৩ ।
ব্যক্তিগত জীবন
তিনি ১৯৯৪ থেকে ২০০১ পর্যন্ত মিকি জি-র সাথে বিবাহবন্ধনে আবদ্ধ ছিলেন। এরপর তিনি সম্পর্কচ্ছেদ করেন, আধ্যাত্মিক কারণ দেখিয়ে এবং ব্যাখ্যা করেন যে, তাঁর আর কখনও যৌনমিলনের ইচ্ছা নেই।
পরগনা
পরগনা কিছু গ্রাম নিয়ে গঠিত চিরস্থায়ী বন্দোবস্ত পূর্ব রাজস্ব একক। প্রাচীনকালেও এ ধরনের এককর অস্তিত্ব ছিল, যদিও এর নাম ছিল ভিন্ন। সুলতানি শাসনামলে পরগনা শব্দটির সর্বপ্রথম প্রচলন ঘটে। সুলতানদের অধীনে একগুচ্ছ গ্রাম মিলে একটি পরগনা গঠিত হতো। শেরশাহের আমলে অতিরিক্ত কর্মকর্তা যেমন শিকদার (পুলিশ প্রধান), আমিন (বা মুনসেফ), রাজস্ব নির্ধারণ ও আদায়ের জন্য দীউয়ানি বিচারক ও রাজস্ব অফিসার এবং কারকুন (দলিলপত্র সংরক্ষক) নিয়োগের মাধ্যমে পরগনা প্রশাসনকে আরও শক্তিশালী করা হয়। আকবর প্রবর্তিত সরকার ব্যবস্থায় পুরনো পরগনা প্রথা অক্ষুণ³ ছিল এবং তা আরও বিশদ করা হয়। টোডরমলের বন্দোবস্তে (১৫৮২) পরগনাকে সরকার-এর স্থানীয় একক হিসেবে গ্রহণ করা হয়। পরগনা প্রশাসনে নিয়োজিত কর্মকর্তা ছিলেন শিকদার (নির্বাহি প্রধান ও বিচারক), আমিল (রাজস্ব নির্ধারক ও আদায়কারী), বিতিক্‌চি (প্রধান হিসাবরক্ষক ও নিবন্ধক), কানুনগো (রাজস্ব দলিলাদি সংরক্ষক), ফতাহদার বা খাজিনাদার (কোষাধ্যক্ষ)। পরগনার প্রধান ছিলেন পরগনায়েৎ। কখনও কখনও তাকে পরগনাদারও বলা হতো।
প্রশাসনিক সুবিধার জন্য জমির বিভিন্ন ধরনের স্বত্বাধিকারীদের অধিকার ও দায়িত্ব সংশ্লিষ্ট প্রচলিত প্রথা ও রীতিনীতির অভিন্নতার ভিত্তিতে পরগনাগুলিকে দস্তুর বা এলাকায় ভাগ করা হতো। সরকার ও অপরাপর সকল পক্ষ প্রথাগতভাবেই পরগনা দস্তুর বা পরগনা নিয়ম কানুন মেনে চলতে বাধ্য ছিল। পরগনা দস্তুরে পরগনা নিরিখ বলে একটি গুরুত্বপূর্ণ বিষয় ছিল। পরগনা নিরিখের মাধ্যমে জমির খাজনা, ফিস ও মজুরি, ওজন ও পরিমাপ নিয়ন্ত্রিত হতো। প্রতিটি পরগনার নিজস্ব নিরিখ ছিল যা সংশ্লিষ্ট এলাকার জনগণ জানত ও বুঝত, যদিও বহিরাগতদের কাছে এগুলি অদ্ভুত ও কৌতুকাবহ মনে হতো। এ পরগনা দস্তুর ও পরগনা নিরিখ প্রথাগতভাবে বহুকাল পর্যন্ত অপরিবর্তিত ছিল। খাজনা বৃদ্ধি ও কৃষিক্ষেত্রে নতুন পরিমাপের মানদণ্ড চালু করার ক্ষেত্রে জমিদারদের প্রচেষ্টার বিরুদ্ধে এগুলি ছিল নিশ্চিতভাবেই বড় বাধা। এ কারণে কর্নওয়ালিস প্রশাসন পরগনা দস্তুর ও পরগনা নিরিখসহ পরগনা পদ্ধতি বিলুপ্ত করে। চিরস্থায়ী বন্দোবস্ত কে কার্যকর করার জন্য এ ধরনের পদক্ষেপের প্রয়োজন ছিল। চিরস্থায়ী বন্দোবস্তের আওতায় জমিদারগণ জমির একচ্ছত্র মালিক হন এবং তাদেরকে যে কোন প্রতিপক্ষের প্রভাবমুক্ত রাখা হয়। পরগনা দস্তুর ও পরগনা নিরিখ যেহেতু জমিদারি অধিকারে প্রতিবন্ধকতার সৃষ্টি করছিল, তাই পরগনা ব্যবস্থা বিলোপের মাধ্যমে সংশ্লিষ্ট সকল ব্যবস্থা বিলোপ করা হয়। পরগনা এক সময় ছিল সরকারি প্রতিষ্ঠান। চিরস্থায়ী বন্দোবস্ত চালু করার ফলে এ ব্যবস্থা অনাবশ্যক ও সঙ্গতিহীন হয়ে পড়ে।
কিন্তু বিভিন্ন পরগনার রায়তগণ পরগনা দস্তুর ও পরগনা নিরিখের সঙ্গে এতটাই সম্পৃক্ত হয়ে পড়েছিল যে, তারা কখনোই সরকারি ব্যবস্থাকে স্বীকৃতি দেয় নি। তারা তাদের ঠিকানায়, সম্পত্তির দলিলে এবং নিজেদের পরিচয় শনাক্তকরণে অনিবার্যভাবে পরগনার উল্লেখ করত। সরকারও এ বাস্তবতা মেনে নেয়। এভাবে ১৭৯৩ খ্রিষ্টাব্দে পরগনা পদ্ধতি বিলুপ্ত হলেও সরকারি কর্মকর্তারা জমিজমা জরিপ, গ্রাম চিহ্নিতকরণ, আদালতের ডিক্রি প্রদান ইত্যাদি কাজে পরগনা শব্দটি বরাবরই ব্যবহার করত।
শেখ মাসুম পানিপথী
শেখ মাসুম পানিপথী (জন্ম:? – মৃত্যু: ১৭৪২) বাংলার নবাব আলীবর্দী খানের একজন সেনাপতি ছিলেন । তিনি ১৭৪১ সালের ডিসেম্বর থেকে ১৭৪২ সালের শেষদিক পর্যন্ত উড়িষ্যার প্রাদেশিক শাসনকর্তা ছিলেন। ১৭৪২ সালে কটকের যুদ্ধে তিনি মারাঠা সেনাপতি ভাস্কর পণ্ডিতের নিকট পরাজিত ও নিহত হন ।
বাটু গুহাসমূহ
ভারতের বাইরে পরিচিত হিন্দু মন্দিরগুলোর মধ্যে এটি একটি যা শ্বর মুরুগানের প্রতি নিবেদিত। বাটু কেভসের বয়স আনুমানিক ৪০ কোটি বছর। দক্ষিণ ভারতীয় ব্যবসায়ী কে.থাম্বুস্বামী পিল্লাই এই মন্দিরের প্রতিষ্ঠাতা। বাটু কেভসের মূল আকরসন গুহা। ভূমি থেকে ১০০ মিটার উচ্চতায় গুহাগুলো অবস্থিত। তিনটি বৃহদাকারের এবং বেশ কয়েকটি ক্ষুদ্রাকারের গুহা রয়েছে। সবচেয়ে বড়োটির নাম মন্দির গুহা। এর রয়েছে ১০০ মিটার উঁচু সিলিং। পূণ্যার্থীদের সে মন্দিরে পৌঁছাতে ২৭২টি সিড়ি বেয়ে উঠতে হয়।
রাবীন্দ্রিক তাল
রবীন্দ্রনাথ ঠাকুর কয়েকটি নতুন তাল (সুর, লয়) প্রবর্তন করেন। এই তালগুলি কর্ণাটকী সঙ্গীতে প্রাপ্ত কিছু তালের মতো। এই তালগুলি বাংলায় রাবীন্দ্রিক তাল বলে পরিচিত। তালগুলির বৈশিষ্ট্য হল যে কোন তালেই খালি বা ফাঁক নেই।
ঝম্পক
ঝম্পক হল ৫ মাত্রার ও ৩|২ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ৩টি ও ২য় বিভাগে ২টি মাত্রা রয়েছে।
অর্ধঝাঁপ
অর্ধঝাঁপ হল ৫ মাত্রার ও ২|৩ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ২টি ও ২য় বিভাগে ৩টি মাত্রা রয়েছে। এই তালটি কর্ণাটকী তিস্র-জাতি-রূপক-তাল-এর মতো।
ষষ্টীতাল
ষষ্টীতাল হল ৬ মাত্রার ও ২|৪ ছন্দের রাবীন্দ্রিক তাল । এতে ২টি বিভাগ অাছে; ১ম বিভাগে ২টি ও ২য় বিভাগে ৪টি মাত্রা রয়েছে। এই তালটি কর্ণাটকী চতুরশ্র-জাতি-রূপক-তাল-এর মতো।
রূপকড়া
রূপকড়া হল ৮ মাত্রার ও ৩|২|৩ ছন্দের রাবীন্দ্রিক তাল । এতে ৩টি বিভাগ অাছে; ১ম বিভাগে ৩টি, ২য় বিভাগে ২টি ও ৩য় বিভাগে অাবার ৩ মাত্রা রয়েছে। এই তালটি কর্ণাটকী তিস্র-জাতি-মঠ্য-তাল-এর মতো।
নবতাল
নবতাল হল ৯ মাত্রার ও ৩|২|২|২ ছন্দের রাবীন্দ্রিক তাল । এতে ৪টি বিভাগ অাছে; ১ম বিভাগে ৩টি এবং বাকী ৩টি বিভাগে ২টি করে মাত্রা রয়েছে। এই তালটি কর্ণাটকী খন্ড-জাতি-ত্রিপুট-তাল-এর মতো।
একাদশী
একাদশী হল ১১ মাত্রার ও ৩|২|২|8 ছন্দের রাবীন্দ্রিক তাল । এতে ৪টি বিভাগ অাছে; ১ম বিভাগে ৩টি, মাঝের ২টি বিভাগে ২টি করে এবং শেষ বিভাগে ৪টি মাত্রা রয়েছে। এই তালটি প্রাচীন মণিতাল-এর মতো।
নবপঞ্চতাল
নবপঞ্চতাল হল ১৮ মাত্রার ও ২|৪|৪|৪|৪ ছন্দের রাবীন্দ্রিক তাল । এতে ৫টি বিভাগ অাছে; ১ম বিভাগে ২টি এবং বাকী ৪টি বিভাগে ৪টি করে মাত্রা রয়েছে। এই তালটি কর্ণাটকী সিংহ তাল-এর মতো।
গালিথিয়া
থাম্ব|গ্যালিসিয়ার একটি স্যাটেলাইট ভিউ গালিথিয়া (স্পেনীয় ভাষায়: Galicia) উত্তর-পশ্চিম স্পেনের একটি স্বায়ত্বশাসিত অঞ্চল। এটি ইউরোপের সবচেয়ে প্রাচীন রাজ্যগুলির একটি। এটি আ কোরুনিয়া, লুগো, ওউরেন্সে এবং পোন্তেভেদ্রা প্রদেশগুলি নিয়ে গঠিত। গালিথিয়ার দক্ষিণে পর্তুগাল, পূর্বে স্পেনের কাস্তিল ও লেয়ন এবং আস্তুরিয়াস অঞ্চল, এবং উত্তরে ও পশ্চিমে আটলান্টিক মহাসাগর। সান্তিয়াগো দে কোম্পোসতেলা গালিথিয়া অঞ্চলের রাজধানী।
রফিকুল ইসলাম মিয়া
জন্ম ও প্রাথমিক জীবন
রফিকুল ইসলাম মিয়া ১৯৪৩ সালে কুমিল্লা জেলার মুরাদনগর উপজেলায় জন্মগ্রহণ করেন। তার স্ত্রী শাহিদা রফিক বিএনপির চেয়ারপার্সনের উপদেষ্টা ও ঢাকা বিশ্ববিদ্যালয়ের সাবেক ডীন।
দন্ডাদেশ
২০০১ সালে বাংলাদেশ দুর্নীতি দমন কমিশন তার সম্পদ বিবরণ জমা দেওয়ার জন্য মিয়াকে নোটিশ পাঠায়। নোটিশ অনুযায়ী বিবরণ দিতে ব্যর্থ হলে, ২০০৪ সালের জানুয়ারিতে তার বিরুদ্ধে একটি মামলা দায়ের করা হয়। ২০১৮ সালের ১৯ নভেম্বরে তাকে তিন বছরের কারাদন্ড দেওয়া হয় এবং একই দিনে তার ইস্কাটনের বাড়ি থেকে তাকে গ্রেপ্তার করা হয়। ২৬ নভেম্বর, তিনি হাইকোর্ট থেকে ছয় মাসের জামিন পান।
শেরপুর উপজেলা
শেরপুর বাংলাদেশের বগুড়া জেলার অন্তর্গত একটি উপজেলা এবং এটি রাজশাহী বিভাগের মধ্যে অবস্থিত। শেরপুর থানা ১৯৬২ সালে প্রতিষ্ঠিত হয় এবং ১৯৮৩ সালে থানা কে উপজেলায় রূপান্তর করা হয়। উপজেলার প্রশাসনিক কেন্দ্রের নাম অনুযায়ী শেরপুর শহরের নামকরণ করা হয়। কথিত আছে যে, সেখানে একবার শের বসবাস (শের, tiger) করতে দেখা গেছে, যা থেকে "শেরপুর" নাম হয়।
অবস্থান
এই উপজেলার উত্তরে শাজাহানপুর উপজেলা, দক্ষিণে সিরাজগঞ্জ জেলার রায়গঞ্জ উপজেলা ও তাড়াশ উপজেলা, পূর্বে ধুনট উপজেলা, পশ্চিমে নাটোর জেলার সিংড়া উপজেলা ও নন্দীগ্রাম উপজেলা।
ইতিহাস
শেরপুর একটি নাম, একটি অতীত চিত্রের জীবন্ত প্রতিচ্ছবি ও সর্বোপরি ইহা এক মহাকালজয়ী ঐতিহাসিক প্রাচীন অধ্যায়। ঐতিহাসিক স্মৃতি বিজড়িত এ নামটি কেবল বগুড়া জেলার অত্র স্থানেই সীমাবদ্ধ নয় বরং এছাড়া ও এ নামটির মাহাত্ন্য ও ঐতিহ্য খুঁজে পাওয়া যায় কাশ্মির, আফগানিস্তান, ভারতের বীরভূম ও বাংলাদেশের সিলেট ও ময়মনসিংহ জেলাতে। যে মহান ব্যক্তিকে কেন্দ্র করে শেরপুর নামটি উদ্ভব হয়েছিল, সম্ভবতঃ তিনি হলেন আফগান বালক ফরিদখান। এ বালক বীর পরবর্তীকালে নরখাদক এক বিশালকায় হিংস্র বাঘ হত্যা করে এবং শেরখান নামে তিনি অভিহিত হন। তারই নামানুসারে যে কয়টি উল্লেখযোগ্য স্থানকে ঐতিহাসিক ভাষায় পরিচিহ্নিত করেন তার মধ্যে বগুড়া জেলার শেরপুর অন্যতম। শেরপুর একটি প্রাচীন নাম । এ নামটি আজ হতে প্রায় চারশ বছর পূর্বে ইতিহাসের পাতায় স্থান লাভ করে থাকবে। খ্রীষ্টীয় ৭ম শতাব্দীতে চীন দেশীয় পরিব্রাজক হিউয়েস্থ সাং প্রাচীন পুণ্ড্রবর্ধনে কালাতো (Kalato) নামে একটি সুবিশাল নদী অতিক্রম করে আসাম রাজ্যে প্রবেশ করেন। হিউয়েস্থ সাংঘ কর্তৃক উল্লেখিত সেই নদীটিই যে আজকের করতোয়া নদী।
পুরাতন তন্ত্রাদি সূত্রে জানা যায় যে এক সময় করতোয়া নদী দ্বারা বঙ্গ ও আসাম (কাররুপ) পৃথকৃত ছিল। কাজেই অনুমান করা যায় যে, প্রাচীন বৌদ্ধ আমল হতেই শেরপুরের ঐতিহাসিক পরিচয় সুপ্রতিষ্ঠিত ছিল।
দিল্লীর সুলতানী আমলে বগুড়া তথা গোটা উত্তর বঙ্গ অনেক বারই সুলতানদের কবলিত হয়েছিল। অভিযান কালে কেউ কেউ শেরপুর ও মহাস্থানকে উপ রাজধানী ও সেনা ছাউনী রূপে ব্যবহার করেছেন। আসাম ও কোচ বিহার অভিযান কালে এ স্থানটি এক শক্তিশালী ঘাঁটি হিসেবে ব্যবহৃত হতো। কথিত আছে যে আসাম আক্রমণ কালে সেনাপতি মীরজুমলা (১৬৬১) বেশ কিছুদিন শেরপুর ও ভবানীপুরে বিশ্রাম গ্রহণ করেন। আজকের শেরপুর, এক মহানগরীর স্মৃতি বিজড়িত একটি পরিত্যক্ত খন্ড উপশহর মাত্র। পূর্বে এটি ছিল ধনে জনে পরিপূর্ণ এক বিশাল নগরী। অতীতে এ জনপদের প্রশংসায় মুখরিত ছিল সারাটি গাংগের (সাবেক বাংলা) সমগ্র বঙ্গ ভূমি। এ নগরীর খোশ নাম ছড়িয়ে পড়েছিল পাকিস্তান-ভারত বাংলার পশ্চিমাঞ্চলে, দক্ষিণ ভারতের মালয়ে, সুমাত্রায় জাভায়, ব্রক্ষদেশ শ্যাম আর সিংহলের মত দূর দুরান্তরের দেশে, এমনকি পৃথিবীর প্রান্তে প্রান্তেও শেরপুরের পাশ দিয়ে বয়ে চলছে আজকের ক্ষীণ স্রোতা করতোয়া নদী, কিন্তু আদিতে ছিল এটি করস্রোতা। কথিত আছে যে অধুনা বারদুয়ারী ঘাট এককালে আন্তর্জাতিক মহানদী বন্দর রূপে বিবেচিত হতো। সেকালে এ নদীটির বিস্তৃতি ছিল এখান হতে মেহমানশাহীর শেরপুর পর্যন্ত প্রসারিত। এ নদী দিয়ে বাণিজ্য তরী মালায় সিংহল, সুমাত্রার উদ্দেশ্যে যাত্রা করতো । তেমনি এর বিশাল ঘাটে এসে ভিড়তো ভিন দেশের রকমারি বাণিজ্য তরী।
পাঠান নৃপতি শেরশাহ শূরী ছিলেন এক অবিসংবাদিত ও পরম জনপ্রিয় সম্রাট । বাংলার জনগণ তার প্রশংসায় ছিল পঞ্চমুখ। সীমিত সময়ের মধ্যে তিনি এখানকার জনগনের কল্যাণার্থ অনেক অনেক উল্লেযোগ্য কাজ করেন। এজন্যই তার সুনামের নজরানা হিসেবে বগুড়া জেলায় এ স্থানটি শেরপুর নামে পরিচিহ্নিত হয়েছে। তদানীন্তন বাংলার পূর্তগীজ গভর্নর ভনডেন ব্রুক কর্তৃক বিরচিত বঙ্গ ভূমির মানচিত্রে, তিনি শেরপুরকে Ceerpoor Mirt অর্থাৎ Sherpur Murcha নামে উল্লেখ করেছেন। তাছাড়া সমসাময়িক অপরাপর ঐতিহাসিকগন ও এ স্থানটিকে শেরপুর নামেই উল্লেখ করেছেন। সম্ভবতঃ ১৫৪০-১৫৮০ খ্রীষ্টাব্দের মধ্যে কোন এক সময় এ স্থানটির নাম করণ হয়ে থাকবে। ঐতিহাসিকগণ অনুমান করেন যে, শেরশাহ অথবা তার কোন সেনাপতি এই নামটি প্রবর্তন করে থাকবেন ।  কেউ কেউ অনুমান করেনযে ‘সির’শব্দ হতে শেরপুর নামের উৎপত্তি হয়েছে। মধ্য যুগীয় অনেক গ্রন্থে শেরপুরের স্থলে সেরপুর উল্লেখিত হয়েছে। সম্ভবত তারা ‘সির’ শব্দকেই অনুসরণ করে থাকবেন। কারণ, হয়রত শাহ্ তুরকান শহীদের সির বা  মস্তক এখানেই সমাধিস্থ হয়েছে এবং শেরপুরের মুসলীম ইতিহাসে তা যে কোন উল্লেখযোগ্য হলেও আদৌ গ্রহণ যোগ্য নয়। কারণ, ‘সির’ শব্দটির রূপান্তর সিরমোকাম ও সেরুয়া গ্রামের নামেই সীমাবদ্ধ, এর বাইরে নয়। অন্যকথায় শেরপুর নামের উৎপত্তি অন্য কোন শব্দ হতে হয়নি বরং হয়েছে শেরশাহ্ এবং একমাত্র শেরশাহ্ নাম হতেই।
এ স্থানের অপর দুটি শ্রুত নাম সোণাপুর ও ‘‘বার দুয়ারী’’ লোকমুখে শোনা যায়। কথিত আছে যে খ্রীষ্টীয় সপ্তদশ শতাব্দীতে তৎকালে নাটোর রাজগণ, তাঁদের সুবিস্তীর্ন জমিদারী গঠন  করে তুলেছিলেন এবং তারা এখানে বার দুয়ারী নামে একটি তহসীল কাছারী স্থাপন করে ছিলেন। তাইতো এর অপর নাম বারদুয়ারী শেরপুর। সোণাপুর সম্পর্কে জনশ্রুতি ব্যতীত অন্য কোন প্রমাণ উল্লেখ করা সম্ভব নয়। বলা হয়ে থাকে যে, সেকালে একবার এখনে প্রচুর স্বর্ণ সম্পদ পাওয়া গিয়েছিল অথবা এস্তানটি এক সময় প্রাচ্যের স্বর্ণ ব্যবসায় কেন্দ্রে পরিনত হয়েছিল। তাই একে সোনাপুর নামে আখ্যায়িত করা হয়। কেহ কেহ ‘‘সোনাভান’’ পুথি কেতাবে উল্লেকিত সোণাপুরকে শেরপুরের আদিনাম বলে কল্পনা করেন। কোন কোন বিজ্ঞ ব্যক্তির মতে শের (ব্যাঘ্র) শব্দ হতে শেরপুর নামের উৎপত্তি হয়েছে। কারণ এককালে এখানকার জংগলে অসংখ্য ব্যাঘ্র বাস করতো। বস্ত্তুতঃ নাম করনের এসব অবতারণা,  কথার কথা বই আর কিছুই নহে। অধুনা শেরপুর মূল শহরটি প্রাচীন পরিখা বরাবর অবস্তান করছে। অধুনা সির মোকাম হতে শুরু হয়ে নদীর পশ্চিম তীর বরাবর মির্জাপুর পর্যন্ত প্রাচীন সেই মোর্চা বা পরিখাটি প্রলন্বিত ছিল। কথিত আছে যে   তদানীন্তন দক্ষিণ বঙ্গের বার ভৌমিকের অন্যতম ব্যক্তিত্ব, যশোহরের প্রতাপাদিত্য কে শায়েস্তা করনার্থই শেরপুরের উল্লেখিত দুর্গটি নির্মিত হয়েছিল। তৎকালে, বর্তমান পাবনা ও সিরাজগঞ্জ জেলার অধিকাংশ স্থানই যশোহর জেলার অর্ন্তভূক্ত এবং উহা রাজা প্রতাপাদিত্যের শাসনাধীন ছিল। মূলতঃ রাজাপ্রতাপাদিত্যকে বশীভূত করার জন্যই মুঘল সেনাধ্যক্ষ এখানে আস্তানা গড়ে তুলেছিলন।
এখানে উল্লেখযোগ্য যে, সেকালে মেহমান শাহী পরাগণার সদর দপ্তর বা হেড কোয়ার্টাার মোর্চা শেরপুরেই অবস্থিত ছিল। এই শেরপুর মোর্চার অবস্থান নিয়ে প্রশ্ন ও বিতর্ক তুলেছেন, মুর্শিদাবাদের ইতিহাস লেখক, শ্রীযুক্ত নিখিলনাথ রায় মহাশয় । তিনি উল্লেখ করেন’’ আইনে আকবরীর সেরপুর মুর্চা, ময়মনসিংহ, বগুড়া বা মুর্শিদাবাদের সেরপুরের মধ্যে কোন্টি তাহা স্পষ্ট বুঝা যায়না’’। তিনি শেরপুর মোর্চা কে মুর্শিদাবাদের অর্ন্তভুক্ত করে দেখাতে চান। কিন্তু আইনে আকবরীতে দেখা যায় যে, উহা মেহমানশাহী পরগনায় অবস্থিত এবং বগুড়া জেলার অন্তর্গত ।
এখানে উল্লেখযোগ্য যে, সেকালে মেহমান শাহী পরাগণার সদর দপ্তর বা হেড কোয়ার্টাার মোর্চা শেরপুরেই অবস্থিত ছিল। এখানে মানসিংহের সহিত দুর্ধষ আফ্গানদের এক রক্তক্ষয়ী যুদ্ধ সংঘটিত হয়েছিল। এ যুদ্ধের বিবরণ মুর্শিদাবাদের ইতিহাসের ভাষায় নিম্নরুপঃ ‘‘উড়িষ্যা হইতে মোগল দিগকে বিতাড়িত করিয়া আফগানেরা বাঙ্গালা পর্যন্ত ধাবিত হয়। ........... সেই সময় বিশ হাজার আফগান, ওস্মানের পতাকা মূলে সমবেত হইয়াছিল। সেরপুর মুর্চার পশ্চিম প্রান্তরে উভয়পক্ষের ঘোরতর সংগ্রাম বধিয়া উঠে । আফগানদিগের সহিত বহু সংখ্যক রনহস্তী ছিল। সর্বাগ্রে সেই সমস্ত মদোন্মত রণহস্তী স্থাপিত হইলে, মোঘল ও রাজাপুতগণ তাহাদের প্রতি গোলা বৃষ্টি আরম্ভ করায়, হস্তীগণ বিকট আর্তনাদ করিতে করিতে ছত্র ভংগ হইয়া পড়ে এবং আফগানগণও উপর্যু্যপরি আক্রান্ত হইয়া পলায়ন করিতে বাধ্য হয়। মোগল ও রাজপুতগণ কয়েক ক্রোশ পর্যন্ত তাহাদের পশ্চাৎধাবন করে, তাহারা উড়িষ্যা মুখে অগ্রসর হয়’’। মেরচা শব্দটি শেরপুর নামের বহুল প্রচলিত অবিচ্ছেদ্য অংশ। এক কালে মোর্চা ব্যতীত শেরপুর নাম অবোধ গম্য ছিল। এই শেরপুরে আমরা আরও তিনটে মোর্চার উল্লেখ দেখতে পাই যথা, গ্রাম মোরচা, বন মোরচা ও পান মোরচা। শেরপুরের দক্ষিণ পূর্বাংশ গ্রাম মোরচা, মধ্যাংশ পান মোরচা ও উত্তর পশ্চিম প্রান্তে বন মোরচা অবস্থিত। শেরপুরের দক্ষিণ ও পূর্বাংশ সৈয়দপুর এবং উত্তর ও পশ্চিমাংশ উলিপুরের অন্তর্গত।
অধুনা শেরপুর শহরটি ধ্বংসাবশেষের অবশিষ্টাংশ মাত্র। এককালে এ শহরটির বিস্তৃতি ছিল দৈর্ঘে ও প্রন্থে যথাক্রমে বার ও ছয় মাইল। প্রাচীন মূল শহরের সর্বাংশই এখন সমতল ভূমিতে পরিণত হয়েছে। মূল শহরটি কিরুপে এবং কখন যে ধ্বংশ প্রাপ্ত হয়েছে, তার বিশদ বিবরণ সম্পূর্ণরুপে অনুপস্থিত। বিশেষ ভাবে অনুধাবন ও অনুমান করা যায় যে প্রাচীন টোলা, মিঞা টোলা, পাঠান টোলা ও ধড় মোকাম প্রভৃতি এককালে শহরের উল্লেখযোগ্য মহল্লা রূপে পরিগণিত হতো। এখানে অবস্থিত সুপ্রসিদ্ধ টোলা মসজিদ খেরুয়া, মসজিদ ও বিবির মসজিদ প্রায় একই সময় প্রতিষ্ঠিত হয়েছিল বলে প্রমাণ পাওয়া যায়। একই মহল্লায় একাধিক বৃহদাকার মসজিদের অস্তিত্ব দেখে সহজেই অনুমান করা যায় যে, সেকালে এ স্থানটি ছিল মুসলীম জনবহুল এলাকা। অধুনা শেরপুর শহরটি প্রাচীন মূল নগরীর অবিচ্ছেদ্য অংশ কিনা তা নির্ণয় করা কঠিন। তবে এ শহরটির প্রাচীনত্ব ও নেহাত কম নয়। সম্ভবতঃ  মূল প্রাচীন নগরীর পতনের পর পরই এটি দ্বিতীয় মূল শহর হিসেবে গড়ে উঠে থাকবে। সংগত কারণেই এক সময় শেরপুরকে ‘‘উত্তর বঙ্গের প্রাচীন দিল্লী’’ নামে অভিহিত করা হতো। কারণ তখনকার দিনে কেবল শেরপুর, বোয়ালিয়াও ঘোড়াঘাট নামেই উত্তর বংগের অস্তিত্ব বুঝানো হতো। ১৮২১ খ্রীষ্টাব্দের পূর্বপর্যন্ত শেরপুর ও মহাস্তান ছিল সবচেয়ে উল্লেখযোগ্য স্থান। লুটেরা দস্যুদের নৈরাজ্য রোধের জন্য তদানীন্তন ইংরেজ বেনিয়া সরকার, বগুড়া নামে আর একটি পৃথক জেলা সৃষ্টি করতে বাধ্য হয়। বলা হয়ে থাকে যে, সুলতান গিয়াস উদ্দিন বলবনের পুত্র বাংলার শাসন কর্তা নাসির উদ্দিন বগরা খানের নামানুসারেই নবগঠিত এই জেলার নামকরণ হয়েছিল। বগুড়ার পরিবর্তে যদি শেরপুরে জেলা সদর প্রতিষ্ঠা করা হতো, তাহলে ইহার ঐতিহ্য চির কাল অক্ষুণ্ণ থেকে যেতো বই কী। জেলা গঠনের পর স্বাভাবিক ভাবেই প্রশাসনিক মর্যাদায় শেরপুর দ্বিতীয় স্থানীয় হয়ে পড়ে। মুঘল যুগে শেরপুরছিল সুপ্রসিদ্ধ এক সীমান্ত ঘাঁটি। ১৭৬৫ ঈসায়ী থেকে মুঘল সম্রাটদের নিকট হতে ইংরেজ ইষ্ট ইন্ডিয়া কোম্পনী বিহার উড়িষ্যার দেওয়ানী সহ এই অঞ্চল ও করলগত করে ফেলে। উত্ত বঙ্গের অমর প্রতীক হিসেবে শেরপুরের মর্যাদা ছিল সমূন্নত কিন্তু ঢাকায় মুসলমান শাসনাধিকার প্রতিষ্ঠিত হলে, ইহার প্রাধান্য বহুলাংশে লোপ পায় । (২) মুঘল আমলে শেরপুর বিদ্রোহীদের এক মহা মিলন কেন্দ্রে প্ররিণত হয়েছিল, কারণ সম্রাট আকবর কর্তৃক বঙ্গ বিজয়ের পর বিদ্রোহী কাকশাল গোত্রের লোকেরা এখানে শক্তিশালী আস্তানা গড়ে তুলেছিল।
প্রসিদ্ধ টোলা চৌহদ্দির অন্তর্গত বিভিন্ন স্থানে মাটি খনন কালে অনেক প্রাচীন ঘর বাড়ীর ধ্বংসাবশেষ আবিস্কৃত হয়েছে। কয়েক স্থানেখনন কালে শেরশাহী আমলের রৌপ্য মুদ্রা পাওয়া গিয়েছে। টোলা মহল্লার পুর্বাংশে অবস্থিত হামছায়াপুর গ্রামটি অপেক্ষাকৃত অধিক প্রাচীন বলে অনুমিত হয়। মুঘল আমলে ইহা পাটান টোলা নামে পরিচিত ছিল। সেকালে এখানে সরকারী তহসীল কাছারী প্রতিষ্ঠিত ছিল বলে জনশ্রুতি আছে। পরবর্তী কালে প্রলয়ংকরী ভূমিকল্প অথবা অন্য কোন দৈব দুর্যোগে পাঠান টোলার ঘরবাড়ী ধ্বংস প্রাপ্ত হলে স্থানটি গভীর অরণ্যে পরিণত হয়। অতঃপর অরণ্যের কোন কোন অংশে বুনো বা সাঁওতাল শ্রেণীর লোকজন বাস আরম্ভ করে। পরিশেষে ১৯৫২ খ্রীষ্টাব্দে আসাম হতে আগত বাস্তহারাগণ এখানে পুনর্বাসন লাভ করলে, পাঠান টোলারঅরণ্য সম্পূর্ণরূপে উচ্ছেদ হয়ে যায়। এখানে চাষাবাদ ও ঘর গৃহ নির্মাণকালে টোলা ও পাঠান টোলার এখানে ওখানে অনেক প্রাচীন কীর্তি যথা, দালান কোঠার ধ্বংসাবশেষ, মৃৎশিল্পের নমুনা, ধনুক যুদ্ধে ব্যবহৃত মৃত্তিকা বর্তুল, তসবি্হ দানা ঘটি বাটি, কড়ি মুদ্রা, বৌদ্ধ মৃর্তি প্রভৃতি বহুল পরিমানে পাওয়া গিয়েছে। সম্ভবতঃ অধুনা হামছায়াপুর বিশেষতঃ বর্তমান ইতিহাস প্রণেতার বাসভবন সংলগ্ন স্থান সমূহ সেকালে এক অতীব গুরুত্বপূর্ণ মহল্লা ছিল বলে মনে হয়। কারণ এ অংশের মৃত্তিকায় প্রাচীন উপাদান এত বেশি অবশিষ্ট রয়েছে যা দীর্ঘ ত্রিশ বছর ধরে চাষাবাদ করার পরও দূরীভূত হয়নি। এখানে প্রাপ্ত ছোট বড় মৃত্তিকা বর্তুল দৃষ্টে মনে হয় যেন এক কালে এ স্থানটি কোন সমরক্ষেত্র অথবা অস্ত্র নির্মাণ কারখানা রূপে ব্যবহৃত হতো।
অধুনা শহরটি প্রাচীন শেরপুরের ভাংগা গড়ার পঞ্চম সংস্করণ বটে। ইতোপূর্বে এই শহরটি কমপক্ষে চার বার চূড়ান্ত ধ্বংসাবস্থা প্রত্যক্ষ করেছে । পরিশেষে আজকের শেরপুর দূর অতীতের স্মৃতি বক্ষে জুড়ে ক্ষুদ্রতম পরিসরে মহাকালের স্বাক্ষররূপে দাঁড়িয়ে আছে। বৃহত্তর বগুড়ার জয়পুরহাট মহকুমা, অতঃপর জেলা শহরে রূপান্তরিত হওয়া পর্যন্ত শেরপুর ছিল দ্বিতীয় মর্যাদাশীল এক ঐতিহাসিক শহর। এর ঐতিহাসিক গুরুত্ব এখনও অনুধাবন যোগ্য। শেরপুর এক সময় দালান বা কোঠা বাড়ীর শহর বলে আখ্যায়িত হতো। জমিদারী আমলে এখানে এত সংখক দ্বিতল, ত্রিতল প্রাসাদ তৈরী হয়েছিল যে, এগুলি নির্মাণ কল্পে অসংখ্য রাজমিস্ত্রিকে এখানে স্থায়ীভাবে বসবাস করতে হতো এবং উক্ত মহল্লাটি পরবর্তী কালে মিস্ত্রি পাড়া নামে অভিহিত হয়। কিন্তু পরিতাপের বিষয় যে ঐ প্রাসাদমালা দীর্ঘ স্থায়ী হতে পারেনি-কারণ, বঙ্গাব্দ ১২৯২ সালে (৩০শে আষাঢ়, পূর্বাহ্ন ৬ ঘটিকা) সংঘটিত এক সর্বনাশা ভূমিকম্পে এ শহরের বর্ণনাতীত ক্ষতি সাধিত হয় এবং এর ফলে জনপদের বিশাল সংখ্যক মানুষ দালান চাপা পড়ে প্রাণ ত্যাগ করে।
ভুমিকম্পের পুর্বে শেরপুর ছিল এক সুশোভিত জন পদ। এই তান্ডব লীলায় যে অপূরণীয় ক্ষয়-ক্ষতি হয়েছিল, তার বিশদ বিবরণ পেশ করা কঠিন । উক্ত মহাদুর্যোগের ফলে একমাত্র শেরপুর শহরেই ৪৫/৫০ জন লোকের প্রাণ হানি ঘটে। যারা এ সর্বনাশা তান্ডবে নিহত হয়েছেন, তম্মধ্যে মুন্সী বাটির শ্রীযুক্ত রাধা বমন মুনসীর বড়স্ত্রী, চন্দ্র কিশোর মুনসীর চতুর্থ পুত্র, কালি কিশোর মুনশী মহাশয়ের মাতা ও চার সন্তানসহ অত্র পরিবারের নিজস্ব মোট আঠারো ও অপরাপর আরও এগার জনের প্রাণ হানি হয়। এতদ্ব্যতীত এখানে অবস্থিত শ্রী জগন্নাথ দেবের মন্দির সহ আরও অনেক গুলি অতি প্রাচীন মন্দির ও দেবালয় ধ্বংস প্রাপ্ত হয়।
পুর্বেই উল্লেখিত হয়েছে যে মোরচা শেরপুর কবে প্রতিষ্ঠিত হয়েছিল তা বলা কঠিন। অনেকে অনুমান করেন যে করতোয়া নদী যখন এখান হতে মেহমানশাহী পর্যন্ত সুবিস্তৃত ছিল এবং কামরূপ (আসাম) কে যেকালে করতোয়া নদী দ্বারা বঙ্গ ভুমি হতে বিভক্ত ও পৃথক করা হতো সেই আমলে এই নগরী প্রতিষ্ঠিত হয়েছিল। কেহ কেহ মত পোষন করেন যে, জৌন গনই এখানে সর্ব
শেরপুর নামটি আজ থেকে প্রায় চারশত বছর আগে ইতিহাসের পাতায় স্থানলাভ করে। তার আগে এর নাম কি ছিল তার সম্বন্ধে কোন সঠিক তথ্য পাওয়া যায়নি। তবে শেরপুর এক সময় উত্তবঙ্গের দিল্লি হিসিবে অভিহিত করা হতো। আসলে শেরপুরের প্রাচীনত্ত পুরাতন দিল্লি অপেক্ষা কোন অংশেই কম ছিল না।
শিক্ষা
শিক্ষার গড় হার ৩৬.৩%; পুরুষ ৪১.৫%, মহিলা ৩১%। এ উপজেলায় বেশ কিছু ভালো শিক্ষা প্রতিষ্ঠান রয়েছে। পল্লী উন্নয়ন একাডেমি ল্যাবরেটরি স্কুল এবং কলেজ, ডি জে মডেল স্কুল উল্লেখযোগ্য।
অর্থনীতি
অর্থনীতিতে শেরপুর উপজেলা উত্তরবঙ্গের সব উপজেলা থেকে অনেক উন্নত ৷ শেরপুর উপজেলায় সরকারি ও বেসরকারি অনেক ব্যাংক আছে ৷ এ শহরের বেশিরভাগ মানুষ ব্যবসা বাণিজ্য এবং চাকুরীর সাথে সম্পৃক্ত। শহরের বাহিরে বেশিরভাগ মানুষ কৃষি কাজ করে এবং গবাদিপশু পালন করে।
আন্দ্রে ভেসালিআস
আন্দ্রেআস ভেসালিউস (৩০ ডিসেম্বর ১৫১৪ – ১৫ অক্টোবর ১৫৬৪) বেলজিয়ামের ব্রাসেল শহরে জন্ম গ্রহণ করেন। তিনি ১৫২৯-১৫৩৩ পর্যন্ত অউভনিআ বিশ্বববিদ্যালয়ের ছাত্র ছিলেন। তিনি প্রথম শব ব্যবচ্ছেদ করেন। তিনি ১৫৩৭ সালে আর-রাজির উপর গবেষণা করেন। তিনি শারীরসংস্থানবিদ্যার জনক। তিনি ১৫৪৪ সালে আন্নেন হ্যামকে বিয়ে করেন। ১৫৬৪ সালে গ্রিসের আয়োনীয় সাগরের দ্বীপ জাকিনথোসে তিনি মারা যান।
প্রারম্ভিক জীবন ও শিক্ষা
ভেসালিয়াস ১৫১৪ সালের ৩১ ডিসেম্বর ব্রাসেলসে তার বাবা অ্যান্ডার্স ভ্যান ওয়েসেল এবং মা ইসাবেল ক্র্যাবের ঘরে "অ্যান্ড্রিস ভ্যান ওয়েসেল" নামে জন্মগ্রহণ করেছিলেন, যা তখন হাবসবার্গ নেদারল্যান্ডসের অংশ ছিল। তার পিতামহ, জান ভ্যান ওয়েসেল, সম্ভবত ওয়েসেলে জন্মগ্রহণ করেছিলেন, পাভিয়া বিশ্ববিদ্যালয় থেকে মেডিকেল ডিগ্রি অর্জন করেছিলেন এবং লিউভেন বিশ্ববিদ্যালয়ে মেডিসিন পড়াতেন। তার পিতামহ, এভারার্ড ভ্যান ওয়েসেল, সম্রাট ম্যাক্সিমিলিয়ানের রাজকীয় চিকিত্সক ছিলেন, যখন তার বাবা অ্যান্ডার্স ভ্যান ওয়েসেল ম্যাক্সিমিলিয়ানের অ্যাপোথেকারি হিসাবে দায়িত্ব পালন করেছিলেন এবং পরে তার উত্তরসূরি চার্লস ভি অ্যান্ডার্স তার পুত্রকে পারিবারিক ঐতিহ্যে চালিয়ে যেতে উত্সাহিত করেছিলেন এবং ওষুধ শেখার আগে গ্রীক এবং ল্যাটিন শেখার জন্য ব্রাসেলসের সাধারণ জীবনের ব্রাদারেনসে তাকে ভর্তি করেছিলেন।
বুকিট বাটোক শহরের উদ্যান
ডান|থাম্ব|250x250পিক্সেল| লিটল গুইলিন, সিঙ্গাপুরের বুকিট গম্বাকে অবস্থিত বুকিট বাটোক শহরের উদ্যান সিঙ্গাপুরের বুকিট বাটোক শহরে গিলিনের সীমানায় অবস্থিত একটি উদ্যান। উদ্যানটি একটি অব্যবহৃত গ্রানাইট খনি থেকে তৈরি করা হয়েছিল। এর সাথে, চীনের গুইলিনে অবস্থিত একটি গ্রানাইট শিলার গাঠনিক সাদৃশ্য পাওয়া যায়। তাই এই উদ্যানটি চীনাদের মধ্যে লিটল গুইলিন বা জিয়াও গুইলিন নামেও পরিচিত।
ইতিহাস
প্রতিবেশী বুকিট বাটোক নেচার উদ্যানের সাথে বুকিট বাটোক শহরের উদ্যান এই অঞ্চলের ৭৭ হেক্টর জমি দখল করে আছে, যা বুকিট গম্বাক, হংক কাহ, ব্রিকওয়ার্কস এবং হিলভিউ অঞ্চলগুলো জুড়ে রয়েছে। গম্বাক নরাইট নামক এক ধরনের নরাইট বের করার জন্য উদ্যানটি একটি গ্রানাইট খনি ছিল। অঞ্চলটির নাম, বুকিত বাটোক, যার অর্থ "কাশির পাহাড়", খনন কার্যক্রমের শব্দ থেকে উদ্ভূত হয়েছিল।
যখন গ্রানাইট সমুদ্রপৃষ্ঠের নিচে থেকে বের হচ্ছিল এবং সেখানকার বাস্তুতন্ত্র হুমকির মুখে পড়ে, তখন সরকার বুকিত বাটোকের খনিগুলো বন্ধ করে দেয় এবং পরিবর্তে ইন্দোনেশিয়া থেকে গ্রানাইট কেনার ব্যবস্থা করে। ফলস্বরূপ, খনিটি পরিত্যক্ত হয়ে পড়ে এবং সময়ের সাথে সাথে বৃষ্টির জলে এটি পূর্ণ হয় এবং এটি একটি ছোট হ্রদে পরিণত হয়। ১৯৮৪ সালে, হাউজিং অ্যান্ড ডেভলপমেন্ট বোর্ড (এইচডিবি) খনির খাদটি পূরণ করতে এবং এটির উপরে একটি রাস্তা তৈরি করতে চেয়েছিল। যাইহোক, দেখা গেল বিদ্যমান খনিতে গ্রানাইট উদ্ভেদ এবং সবুজ পাহাড়ের বিপরীত পটভূমিটা একটি মনোরম চেহারা দিয়েছে, হাউস ডেভেলপমেন্ট বোর্ড (এইচডিবি) খনিটিকে একটি উদ্যানে রূপান্তরিত করে। তারা এর আশপাশ সুশোভিত করেছে এবং দেয়ালগুলোকে ধরে রাখার জন্য গ্রানাইট ব্লক স্থাপন করে, পাশাপাশি ফুটপাথ, লাইট এবং আসন যুক্ত করে। স্থানীয়রা এই উদ্যানটিকে "লিটল গুইলিন" বা "জিয়াও গুইলিন" বলে কারণ গ্রানাইট শিলাগুলোর গঠন চীনের গুয়াংজি প্রদেশের গুইলিন পাহাড়ের সাথে সাদৃশ্যপূর্ণ।
১৯৯৬ সালে, আরবান রিডেভেলপমেন্ট অথরিটি শহরের উদ্যান, নেচার উদ্যান, বুকিট তিমাহ নেচার রিজার্ভ এবং সুনগেই পান্ডান এই চারটি উদ্যানের সাথে সংযোগ করে দেয়। যা ইশুন ও বুকিট বাটোক ও এদের আশেপাশের অঞ্চলের আবাসিক এলাকার প্রকৃতিক সৌন্দর্য বৃদ্ধি করেছে।
উদ্যানটি বুকিট গম্বাকের বুকিট বাটোক ইস্ট অ্যাভিনিউ ৫ এ অবস্থিত এবং বুকিট গম্বাক এমআরটি স্টেশন থেকে পাঁচ মিনিটের পথ। ব্যায়াম এবং পদচারণা জন্য ব্যবহৃত হওয়ার পাশাপাশি উদ্যানটি চাইনিজ অপেরা, নৃত্য এবং সংগীত পরিবেশনার মঞ্চ হিসাবেও ব্যবহৃত হয়। সিঙ্গাপুরের অন্য একটি দিক দেখতে ইচ্ছুক পর্যটকদের বিকল্প গন্তব্য হিসাবেও উদ্যানটি ভ্রমনের পরামর্শ দেওয়া হয়।
সিঙ্গাপুরের নগর কিংবদন্তিরা বলেছেন যে উদ্যানটির খনিতে কাজ করার সময় বা হ্রদে ডুবে মারা যাওয়া ব্যক্তিদের আত্মারা উদ্যানে ঘুরে বেড়ায়।
নির্মাণ
৪২-হেক্টর উদ্যানটিতে সূর্যালোক অথবা বৃষ্টি থেকে রক্ষার জন্য দুটি গম্বুজ আকারের আশ্রয়কেন্দ্র রয়েছে।
এই উদ্যানটি ৩ ভাগে বিভক্ত:
মাঝারি এবং ডান পাশের অংশটি রাস্তার ঠিক পিছনে অবস্থিত (বুকিট বাটোক ইস্ট এ্যাভিনিউ ৫)। এই অংশগুলো হ্রদের রক্ষণাবেক্ষণ প্রাচীর হিসাবে নির্মিত। বাম দিকের অংশটি অন্যান্য অংশের সাথে সংযুক্ত নয় এবং রাস্তার পাশ থেকে আসা যায়। মাঝারি এবং ডান দিকটি একটি ছোট পথ দ্বারা অভ্যন্তরীণভাবে সংযুক্ত এবং এই দুটি অংশেও রাস্তার পাশ থেকে আসা যায়।
এই উদ্যানটি যারা আলোকচিত্র তোলে, ছিপ দিয়ে মাছ ধরে, পিকনিক করে এবং যারা জগিং করে তাদের কাছে একটি প্রিয় জায়গা।
বুকিট গম্বাক ট্রেইল
লিটল গুইলিন উদ্যানের একটা অংশ, বুকিট গম্বাক উদ্যান ট্রেল, যা জাতীয় উদ্যান বোর্ডের একটা স্কিমের মাধ্যমে প্রাক্তন সেমবাওয়াংক-হংক কাহ কমিউনিটি ডেভলপমেন্ট কাউন্সিল এবং বুকিত গম্বাক কমিউনিটি ক্লাব যুব নির্বাহী কমিটির মাধ্যমে ১৯৯৯ সালে তৈরি করা হয়েছিল। উদ্যানের মধ্যে বিভিন্ন জায়গার বেশ কয়েকটি পয়েন্টে অবস্থিত নির্দেশিকা সাইনপোস্টগুলো ছিল। জাতীয় উদ্যান বোর্ডের মতে, এই পয়েন্টগুলো হ্রদ ও আশেপাশের একটা মনোরম দৃশ্য অন্তরীক্ষ চিত্রে দেখা যায়। ২০০৭ সালে, ভূমিধসের পরে জাতীয় উদ্যান বোর্ড স্থায়ীভাবে ট্রেইল বন্ধ করে দেয়।
জামাল উদ্দিন ভূঞা
জামাল উদ্দিন ভূঞা একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্যারাসাইটোলজি বিভাগের অধ্যাপক এবং বিশ্ববিদ্যালয়টির বর্তমান উপাচার্য।
প্রাথমিক জীবন
জামাল উদ্দিন ব্রাহ্মণবাড়িয়া জেলার আখাউড়া উপজেলায় জন্মগ্রহণ করেন।
কর্মজীবন
জামাল উদ্দিন ভূঞা ভেটেরিনারি সার্জন হিসেবে কর্মজীবন শুরু করেন। তিনি দীর্ঘদিন সিলেট কৃষি বিশ্ববিদ্যালয়ে অধ্যাপনা করেছেন। অধ্যাপনার পাশাপাশি তিনি সিকৃবির সিন্ডিকেট সদস্য, রেজিস্ট্রার, ডিন, ছাত্র পরামর্শ ও নির্দেশনা দপ্তরের পরিচালক, ভেটেরিনারি ক্লিনিকের পরিচালক, শারীরিক শিক্ষা বিভাগের পরিচালক, খামারের পরিচালক, আইকিএসির অতিরিক্ত পরিচালক, বিভাগীয় প্রধান এবং হোস্টেল সুপারসহ বিভিন্ন দায়িত্ব পালন করেন। বিভিন্ন পেশাজীবী সংগঠনেও তিনি নেতৃত্ব দিয়েছেন। তিনি সিলেট কৃষি বিশ্ববিদ্যালয় শিক্ষক সমিতির সভাপতি ও কৃষিবিদ ইনস্টিটিউশন বাংলাদেশ সিলেট চ্যাপ্টারের সভাপতি হিসেবে অবদান রেখেছেন। ২০২২ সালের ২১ নভেম্বর পরবর্তী চার বছরের জন্য তিনি সিলেট কৃষি বিশ্ববিদ্যালয়ের উপাচার্য হিসেবে নিয়োগ লাভ করেন।
নেপাল ম্যাগাজিন
নেপাল ম্যাগাজিন কাঠমান্ডুর কান্তিপুর মিডিয়া গ্রুপ দ্বারা প্রকাশিত একটি সাপ্তাহিক জাতীয় ম্যাগাজিন, এটি কান্তিপুর এবং কাঠমান্ডু পোস্ট  প্রকাশ করে। ম্যাগাজিনটি নেপালের জাতীয় সামাজিক-রাজনৈতিক বিষয়গুলিতে, দেশের বর্তমান বিষয় এবং প্রবণতা নিয়ে ব্যঙ্গাত্মক টুকরো সহ জীবনধারা ও শিল্পকর্মের হালকা গল্পের উপর আলোকপাত করে। ২০১৬ সালে প্রেস কাউন্সিল নেপাল কর্তৃক প্রকাশিত অফিসিয়াল তথ্য অনুসারে, সাপ্তাহিক নিউজ-ম্যাগাজিনের মধ্যে নেপাল ম্যাগাজিন দেশের বৃহত্তম প্রচারিত সাপ্তাহিক। বাসন্ত বাসনেট এর সম্পাদক।
ইতিহাস
নেপাল ম্যাগাজিন পাক্ষিক পত্রিকা হিসাবে ২০০০ সালে প্রতিষ্ঠিত হয়েছিল। এটি ফটো স্টোরি, মুভি রিভিউ, সেলিব্রিটি গসিপস এবং সাহিত্যের পাশাপাশি রাজনৈতিক বিষয়গুলিতে মনঃসংযোগ দিত। এর দুটি উল্লেখযোগ্য বার্ষিক প্রকাশনা হ'ল প্লাস ২ কলেজ র‌্যাঙ্কিং এবং বছরের সেরা ব্যক্তি। হিমল খবরপত্রিকা মত নেপালকে সাধারণত নেতৃস্থানীয় এবং প্রভাবশালী নেপালি ম্যাগাজিন হিসাবে বিবেচনা করা হয়।
সম্পাদকবৃন্দ
ম্যাগাজিনটি এ পর্যন্ত সাতজন সম্পাদকের অধীনে রয়েছে, বিজয় কুমার পান্ডে, তীর্থ কৈরালা, কিশোর নেপাল, প্রশান্ত আরিয়াল, সুধীর শর্মা, নারায়ণ ওয়াগলে এবং বর্তমানে বাসন্ত বাসনেট।
গোপষ্টমী
তাৎপর্য
নন্দ মহারাজ হলেন ভগবান শ্রীকৃষ্ণের পিতা। সেই দিন শিশুদের বাছুরের যত্ন নেওয়ার দায়িত্ব দেওয়া হয়েছিল। ভগবান শ্রীকৃষ্ণ এবং বলরাম উভয়েই তাদের পঞ্চম বর্ষে উত্তীর্ণ হওয়ার পর, গরু পুরুষরা তাদের পঞ্চম বর্ষে উত্তীর্ণ ছেলেদের চারণভূমিতে গরুগুলির দায়িত্ব দিতে সম্মত হন এবং সম্মত হন। নন্দ মহারাজ বৃন্দাবনে প্রথমবার গরু চরাতে যাওয়ার সময় শ্রীকৃষ্ণ এবং বলরামের জন্য একটি অনুষ্ঠানের আয়োজন করার সিদ্ধান্ত নেন। ভগবান শ্রীকৃষ্ণের ঐশ্বরিক স্ত্রী রাধা গরু চরাতে চেয়েছিলেন কিন্তু মেয়ে হওয়ার কথা অস্বীকার করা হয়েছিল। তাই, তিনি সুবাল-সখার সাদৃশ্যের কারণে একটি ছেলের ছদ্মবেশ ধারণ করেছিলেন, তিনি তার ধুতি এবং পোশাক পরেছিলেন এবং মজা করার জন্য তার সঙ্গীদের সাথে গরু পালের জন্য শ্রীকৃষ্ণের সাথে যোগ দিয়েছিলেন। কার্তিক মাসের উজ্জ্বল অর্ধে অষ্টম দিনে উৎসব পালিত হয়।
উদযাপন
এই দিনে গো-পূজা করা হয়। ভক্তরা গোসলা পরিদর্শন করেন, গোসল করেন এবং গরু এবং গোসলা পরিষ্কার করেন। ভক্তদের দ্বারা বিশেষ আচার প্রদানের আগে গরুকে কাপড় এবং গহনা দিয়ে সজ্জিত করা হয়।সুস্বাস্থ্যের জন্য বিশেষ পশুখাদ্য খাওয়ানো হয় এবং এর সংরক্ষণের জন্য বিশেষ অভিযানের আয়োজন করা হয়। এই দিনে, একটি ভাল এবং সুখী জীবনের জন্য আশীর্বাদ অর্জনের জন্য প্রদক্ষিণ সহ শ্রীকৃষ্ণ পূজা এবং গো-পূজা করা হয়। ভক্তরাও দৈনন্দিন জীবনে গরুর উপযোগিতার জন্য বিশেষ সম্মান প্রদান করে। গরু দুধ দেয় যা মায়ের মতো মানুষের পুষ্টির চাহিদা পূরণে সাহায্য করে। এ কারণেই হিন্দু ধর্মে গরুকে পবিত্র হিসেবে গণ্য করা হয় এবং মা হিসেবে পূজা করা হয়। গরুর মহিমা এবং তার সুরক্ষা সিনিয়র ভক্তরা আলোচনা করেছেন। তারা সবাই গরুকে খাওয়ান এবং গোসালার কাছে একটি ভোজে অংশ নেন।
ত্রিপুরী নৃত্য
ত্রিপুরার গুরুত্বপূর্ণ নৃত্য হচ্ছে:
গৌড়ী নৃত্য
ত্রিপুরার জীবন ও সংস্কৃতি ঝুম (স্ল্যাশ ও বার্ন) চাষের বিরাট প্রভাব রয়েছে। যখন জুম জন্য নির্বাচিত একটি বীজ বপন এপ্রিলের মাঝামাঝি নাগাদ হয়, তারা   ফসলের জন্য ঈশ্বরের 'গৌড়ী' প্রার্থনা করে। গৌড়ী পূজার সাথে জড়িত উৎসব সাত দিন ধরে চলতে থাকে যখন তারা গান এবং নাচ দিয়ে তাদের প্রিয় দেবতাকে বিনোদন করতে চায়।
লেব্যাং বোমানি নৃত্য
গৌড়ী উৎসব শেষ হওয়ার পর, ত্রিপুরার মানুষ বর্ষার অপেক্ষার থাকার সময়। এই সময়কালে, লেব্যাং নামক কমনীয় রঙিন পোকামাকড়কে লোকেরা  বীজ অনুসন্ধানের জন্য পাহাড়ের ঢালগুলি পরিদর্শন করে। পোকামাকড়ের বার্ষিক দর্শন উপজাতীয় যুবকদের আনন্দদায়ক কর্মজীবনে নিমজ্জিত করে দেয়। যদিও পুরুষরা তাদের হাতে দুটি বাঁশের চিপের সাহায্যে একটি অদ্ভুত তালিকার মতো শব্দ করে, লেব্যাং নামে এই কীটপতঙ্গগুলি ধরে রাখার জন্য পাহাড়ী ঢালগুলি ছড়িয়ে দেওয়ার জন্য মহিলা লোকগুলি চালায়। বাঁশের চিপ দ্বারা তৈরি শব্দটির ছন্দগুলি তাদের লুকানো জায়গায় থেকে পোকামাকড়কে আকৃষ্ট করে এবং নারী-পুরুষরা তাদের ধরা দেয়।পাহাড়ের ঢালে উপর থেকে ঝাঁপ দেওয়ার সময় ধীরে ধীরে হ্রাস হয়। কিন্তু সাংস্কৃতিক জীবন যে ঘনবসতিপূর্ণ কেন্দ্রবিন্দুতে ঘুরে বেড়ায় তা সমাজে গভীরভাবে ছড়িয়ে পড়ে। এটি এখনও রাজ্যের পাহাড় ও ডালগুলিতে জীবনের একটি স্মরণীয় ঘটনা হিসেবে বিদ্যমান, যা আজকের উপজাতীয় স্মৃতিতে লালন পালন করে এবং খাঁটি হিসাবে সংরক্ষণ করে। উভয় নাচ ত্রিপুরা বাম, সুমি (বাঁশ), সারিন্ডা, লেবেঙ্গের তৈরি বাম এবং বাঁশের সিমবালের খাম (ককবর্কি শব্দ) এর মতো বাদ্যযন্ত্র ব্যবহার করে। ত্রিপুরা মহিলা সাধারণত আদিবাসী অলংকারের মত মুদ্রা দিয়ে রৌপ্য নির্মিত শৃঙ্খল, ব্রোঞ্জের রৌপ্য, কান ও নাকের রিং দিয়ে তৈরি বাজে। তারা অলঙ্কার হিসাবে ফুল পছন্দ।
ক্যাটলিন অ্যাশলে
ক্যাটলিন অ্যাশলে (ফোর্ট লর্ডারডেল, ফ্লোরিডা; ২৯ জুন, ১৯৭১) প্রাক্তন মার্কিন পর্ন অভিনেত্রী। তিনি এভিএন হল অফ ফেমের সদস্য।
পর্ন ইন্ডাস্ট্রি
১৯৯৩ থেকে ১৯৯৯ সাল বিস্তৃত তাঁর ক্যারিয়ারে তিনি মোট তিন শতাধিক ছবিতে কাজ করেছেন। অ্যাশলে তাঁর ক্যারিয়ার জুড়ে বিভিন্ন পরামর্শ ও সহায়তার জন্য নিনা হার্টলি এবং দেবি ডায়মন্ডকে প্রকাশ্যে ধন্যবাদ জানিয়েছেন।
পেনার সেলেক
পেনার সেলেক (জন্ম ৮ই অক্টোবর, ১৯৭১) হলেন একজন তুর্কি সমাজবিজ্ঞানী, নারীবাদী, এবং লেখক। তিনি তুরস্কের দুর্বল সম্প্রদায়ের অধিকার নিয়ে কাজ করার জন্য পরিচিত, যাঁদের মধ্যে আছেন নারী, দরিদ্র, পথশিশু, যৌন সংখ্যালঘু এবং কুর্দি সম্প্রদায়ের মানুষ। তিনি তুর্কি, জার্মান, এবং ফরাসি ভাষায় প্রকাশিত বেশ কয়েকটি বইয়ের লেখক, এবং তুর্কি নারীবাদী পত্রিকা 'আমারগি'র অন্যতম প্রতিষ্ঠাতা সম্পাদক। তিনি বর্তমানে ফ্রান্সে থাকেন এবং ২০১৭ সালে ফরাসি নাগরিকত্ব পেয়েছেন।
১৯৯৮ সালে ইস্তাম্বুলের মশলা বাজারে ঘটে যাওয়া বিস্ফোরণের ঘটনায় তুরস্কে সেলেকের বিরুদ্ধে ১৫ বছর ধরে মামলা চলেছে। তিনবার তাঁর বিচার হয়েছে এবং সব অভিযোগ থেকে মুক্তি দেওয়া হয়েছে (২০০৬, ২০০৮ এবং ২০১১ সালে), তাঁর সাম্প্রতিক মুক্তিটি ২০১২ সালের নভেম্বর মাসে, ইস্তাম্বুল ভারী দণ্ড ১২ নম্বর আদালতে সংশোধিত হয়েছিল, এবং তাঁকে ২০১৩ সালের ২৪শে জানুয়ারি যাবজ্জীবন কারাদণ্ডের আদেশ দেওয়া হয়েছিল। সেলেকের আইনজীবীরা রায়ের বিরুদ্ধে আবেদন করেছেন এবং তাঁর মামলাটি ইউরোপীয় মানবাধিকার আদালতে সরিয়ে আনার পরিকল্পনার কথা ঘোষণা করেছেন।
শিক্ষা
সেলেক ফরাসি ভাষার লাইসী নতর্ দাম দি সিওন ইস্তাম্বুল উচ্চ বিদ্যালয়ে পড়াশোনা করেছিলেন এবং মিমার সিনান চারুকলা বিশ্ববিদ্যালয় থেকে সমাজবিজ্ঞান বিভাগে স্নাতক এবং স্নাতকোত্তর সমাপ্ত করেন। তিনি বর্তমানে স্ট্রাসবুর্গ বিশ্ববিদ্যালয়ে রাষ্ট্রবিজ্ঞান নিয়ে ডক্টরেট অধ্যয়ন করছেন।
গ্রেফতার, কারাবাস, এবং মুক্তি, ১৯৯৮-২০০০
পেনার সেলেককে ১৯৯৮ সালের ১১ই জুলাই গ্রেপ্তার করা হয়েছিল, মশলা বাজারে দুদিন আগে ঘটে যাওয়া বিস্ফোরণের ঘটনায়। এই ঘটনায় সাত জন নিহত এবং প্রায় ১০০ জন আহত হয়েছিলেন তাঁর শিক্ষাগত গবেষণার অংশ হিসেবে কুর্দিদের সাথে তাঁর যোগাযোগের কারণে এই গ্রেফতার অনুপ্রাণিত বলে ব্যাপকভাবে মনে করা হয়। তাঁর কাজ বাজেয়াপ্ত করা হয়েছিল, এবং তিনি গবেষণার সময় যে ব্যক্তিদের সাক্ষাৎকার নিয়েছিলেন তাঁদের নাম বলতে অস্বীকার করেছিলেন। আরেক সন্দেহভাজন, আব্দুলমেসিত ওজতুর্ক, সেলেকের দুই সপ্তাহ পরে গ্রেপ্তার হয়েছিলেন, এবং পুলিশের কাছে স্বীকার করেছিলেন যে তাঁরা দুজনে মিলে বোমা হামলা চালিয়েছেন, যদিও তিনি পরবর্তীতে নিজের বক্তব্য প্রত্যাহার করেন এবং দাবি করেন যে তাঁকে পুলিশি হেফাজতে নির্যাতন করা হয়েছিল। ওজতুর্ক পরে সমস্ত অভিযোগ থেকে মুক্তি পেয়েছিলেন, এবং সেলেকের বিরুদ্ধে তাঁর বক্তব্য অগ্রহণযোগ্য বলে ঘোষিত হয়েছিল।
নির্যাতন ও দুর্ব্যবহারের শিকার হয়ে আড়াই বছর কারাগারে কাটানোর পর, সেলেক ২০০০ সালের ২২শে ডিসেম্বর, মুক্তি পান। ইস্তাম্বুল বিশ্ববিদ্যালয়ের বিশ্লেষণাত্মক রসায়ন বিভাগের অনুষদ এবং সেরাপাসা মেডিকেল অনুষদের ফরেনসিক বিভাগের বিশেষজ্ঞদের একটি দল, এই সিদ্ধান্তে উপনীত হয়ে রিপোর্ট দেন যে, ঐ বিস্ফোরণটি ঘটেছিল একটি গ্যাস সিলিন্ডারের দুর্ঘটনাক্রমে জ্বলে ওঠা থেকে। আদালত কর্তৃক নির্ধারিত তিনজন বিশেষজ্ঞ সাক্ষীও বলেছিলেন যে গ্যাস বার হবার কারণেই বিস্ফোরণ ঘটেছিল।
শ্রেষ্ঠ সন্তান
সঙ্গীত
চলচ্চিত্রটিতে সুর ও সঙ্গীতায়োজন করেছেন ইমন সাহা গানে কন্ঠ দিয়েছেন মনির খান।
২০১৭ গঙ্গাচড়া সাম্প্রদায়িক সহিংসতা
২০১৭ গঙ্গাচড়া সাম্প্রদায়িক সহিংসতা  হল ২০১৭ সালের ১০ নভেম্বর রংপুরের গংগাচড়া উপজেলায় ঠাকুরপাড়া ও ব্রাহ্মণপাড়া গ্রামে ইসলাম ধর্ম অবমাননার অজুহাতে জামায়াতে ইসলামীর উগ্রপন্থীদের দ্বারা হিন্দুদের উপর করা হামলা।
ঘটনা সূত্রপাত
নারায়ণগঞ্জে বসবাসকারী গঙ্গাচড়ার টিটু রায় নামক এক হিন্দু যুবক ফেসবুকে ইসলামের নবীকে অবমাননা করে পোস্ট করেছে এই অভিযোগ করে ৬ নভেম্ব‌র টিটু রায়ের বিরুদ্ধে মুদি দোকানি রাজু মিয়া গঙ্গাচড়া থানায় তথ্য প্রযুক্তি আইনে মামলা করে। কিছু জামায়াতে  ইসলামীর উগ্রপন্থীরা তার পোস্টের স্ক্রিনশট নিয়ে কালার প্রিন্ট করে   কয়েক দিন ধরে রংপুরের গঙ্গাচড়া, তারাগঞ্জ, নীলফামারী জেলার  উপজেলায়  মসজিদে  মানুষদের উত্তেজিত করে। পরে তারা গংগাচড়া উপজেলায় হিন্দুদের উপর হামলা করে। পরে জানা যায় টিটু রায় অশিক্ষিত। তিনি নারায়ণগঞ্জ জেলার ফতুল্লা তে  থাকেন। তিনি ফেসবুক তেমনভাবে চালাতে জানেন না। তিনি ফেসবুকে কোনো স্ট্যাটাস দেননি।  তার ফেসবুক একাউন্ট হ্যাক করে নবীকে কটাক্ষ করে স্ট্যাটাস দেয়া হয়।
হামলা
কয়েকদিন ধরে হামলার প্রস্তুতি নেয়া হয়। মাঝে মাঝে উগ্রপন্থীরা মিছিল সমাবেশ করে। ২০১৭ সালের ১০ নভেম্বর শুক্রবার বেলা সাড়ে ৩টায় জুমার নামাজের সময় মাইকিং করে বলা হয় ইসলাম ধর্মের অবমাননা হয়েছে  তাদের বদলা নিতে  হবে। দুপুর ২টার দিকে গঙ্গাচড়া উপজেলার খলেয়া ইউনিয়নের শলেয়াশাহ ও বালাবাড়ি গ্রাম এবং পাশের মমিনপুর গ্রামসহ বিভিন্ন মসজিদ-মাদ্রাসাসহ বিভিন্ন এলাকা থেকে জুমার নামাজের পর দলে দলে লোকজন লাঠিসোটা নিয়ে বিক্ষোভ শুরু করে। সময় বাড়ার সঙ্গে সঙ্গে ৮ থেকে ১০ হাজার লোকের সমাগম হয়। তারা সেখানে সমবেত হয়ে রংপুর-দিনাজপুর মহাসড়ক অবরোধ করে বিক্ষোভ শুরু করে। এ সময় ওই সড়কের দু'পাশে শত শত যানবাহন আটকা পড়ে। উগ্রপন্থীরা সন্ধ্যা পর্যন্ত সড়ক অবরোধ করে যা অব্যাহত রাখে ।
গ্রামের অনেকে গ্রাম ছেড়ে পাশের গ্রামে যায়। পাঁচ হাজারের বেশি বা প্রায় ২০ হাজার উগ্রপন্থী লাঠিসোটা নিয়ে হিন্দুদের উপর হামলা করে। হিন্দুদের বাড়িঘর, ব্যবসা প্রতিষ্ঠানে  লুটপাট করা হয়। তাদের বাড়ি-ঘর ভেঙে  ফেলা হয়। তাতে আগুন লাগানো হয়। এতে স্কুল শিক্ষক দীপক, টিটু রায়ের তিনটি ঘর, সুধীর রায়ের ছয়টি ঘর, অমূল্য চন্দ্র রায়ের দুটি ঘর, বিধান চন্দ্র রায়ের দুটি ঘর, কৌশল্য রায়ের দুটি ঘর, কুলীন রায়ের একটি ঘর, দীনেশ রায়ের একটি ঘর, ক্ষীরোদ রায়সহ  অনেকের  প্রায় ৩০টি বাড়ি পুড়ে যায়। উগ্রপন্থীরা হিন্দুদের থেকে প্রায় ৫০টি গরু, ছাগল, হাস-মুরগি  নিয়ে যায়। তারা হিন্দুদের ধান, গোলা ঘর, খড়ের গাদাতে আগুন ধরিয়ে দেয়। তারা হিন্দুদের  দুটি মন্দিরে আগুন লাগায়। তারা মন্দিরের মাইক ও অন্য জিনিস লুট করে। একটি মন্দির আগুনে  ভস্ম হয়ে যায়। এছাড়া  ব্রাহ্মণপাড়াতে  হিরেন বাবু, ধীরেন রায়, মন্টুসহ পাঁচজনের বাড়িতে আগুন লাগিয়ে দেয়া হয় ও ১০টি বাড়িতে ভাংচুর করা হয়। প্রশাসনের  সামনে  হামলাকারীরা লুটপাট চালায়। প্রশাসন শুরুতে কোনো বাঁধা দেয় নি।  হামলার এক সময় তাদের সাথে পুলিশের কথা কাটাকাটি, ধাওয়া-পাল্টা ধাওয়া ও সংঘর্ষ বাধে। পুলিশ ৫০ রাউন্ড টিয়ার গ্যাসের শেল ও রাবার বুলেট নিক্ষেপ করে। পুলিশ তাদের উপর গুলি চালায়। এতে জামায়াতে ইসলামের হাবিবুর রহমান নিহত হয়। মাহবুব মিয়া, আলীম মিয়া, নাজির হোসেন, আলিম ,জামিল ও পুলিশ সদস্যদের মধ্যে এসআই সেলিম মিয়া, কনস্টেবল নাসির হোসেন ও রফিকুল ইসলামসহ ১১ বা ১৫ জন আহত হন।
হামলার পর
হামলার পরে পাঁচ দিন অব্দি শতাধিক হিন্দু খোলা আকাশের নীচে ও ব্রাহ্মণপাড়া সরকারি প্রাথমিক বিদ্যালয়ে ঘুমহীন,নিরাপত্তাহীন ও আতঙ্কিত ছিলেন। পোড়া ঘরগুলো ধ্বংসস্তূপের মত পড়েছিল। হামলার পর এলাকার পরিস্থিতি থমথমে ছিল। গ্রামে পুলিশ মোতায়েন করা হয়। শনিবার সকালে আওয়ামী লীগের একটি প্রতিনিধি দল সেখানে যায়। তারা সে সময় বলে সাম্প্রদায়িক সম্প্রীতি নষ্ট করতেই পরিকল্পিতভাবে এই হিন্দু পল্লিতে হামলা চালানো হয়েছে। এই হামলায় পীরগঞ্জ জামায়াতে ইসলামীর আমির,সেক্রেটারি ও ১০০ জনকে গ্রেফতার করা হয়।  গঙ্গাচড়া ও কোতয়ালি থানায় দুটি মামলা করা হয়। অতিরিক্ত জেলা ম্যাজিষ্ট্রেট আবু রাফা মো. আরিফকে প্রধান করে অতিরিক্ত পুলিশ সুপার সাইফুর রহমান এবং সদর উপজেলা নির্বাহী কর্মকর্তা জিয়াউর রহমান নিয়ে তদন্ত কমিটি তৈরি করা হয়। কিন্তু ঠিক সময়ে তদন্ত কমিটি রিপোর্ট দিতে ব্যর্থ‌ হয়। টিটু রায়ের বিরুদ্ধে ধর্ম অবমাননার অভিযোগে ৫ নভেম্বর মামলা দায়ের করা হয়। চার্জশীট দেয়ার পরে তিনি ১৪ই নভেম্বর নীলফামারীতে গ্রেফতার হন।  তবে তিনি জামিন পান।  গঙ্গাচড়া থানার মামলাতে ২২৫ জনকে অপরাধী করে এসআই মকবুল হোসেন চার্জশিট দেয়। এর মধ্যে ৪৪ জনকে আদালত ২০২১ সালের ৫ জানুয়ারি কারাগারে পাঠায়।
প্রতিক্রিয়া
এই হামলার প্রতিবাদে ২০১৭ সালের ১৩ নভেম্বর কেন্দ্রীয় পূজা উদযাপন পরিষদ  বিক্ষোভ ও মানববন্ধন করে। ২০১৭ সালের ২৭ নভেম্বর  এসোসিয়েশন ফর ল্যান্ড রিফর্ম অ্যান্ড ডেভেলপমেন্ট, বাংলাদেশ লিগ্যাল এইড অ্যান্ড সার্ভিসেস ট্রাস্ট, বাংলাদেশ পরিবেশ আইজীবি সমিতি (বেলা), নিজেরা করি ও বাংলাদেশ আদিবাসী ফোরাম  জাতীয় প্রেসক্লাবে এক সংবাদ সম্মেলন করে এই ঘটনার নিন্দা করে ও এর বিচার চায়।
দ্বিতীয় মুর্শিদ কুলি খান
দ্বিতীয় মুর্শিদ কুলি খান বাংলার নবাবের অধীনে জাহাঙ্গীরনগর ও উড়িষ্যার নায়েব নাযিম ছিলেন। তিনি ছিলেন নবাব সুজাউদ্দিন খানের জামাতা। ১৭৪০ সালে আলীবর্দী খান বাংলার মসনদ অধিকার করলে দ্বিতীয় মুর্শিদ কুলি তাঁর বিরুদ্ধে বিদ্রোহ করেন । কিন্তু ১৭৪১ সালে তিনি আলীবর্দীর নিকট পরাজিত হন এবং বাংলা থেকে বিতাড়িত হন ।
পৃথিবীর ইতিহাস: প্রাচীন যুগ
পৃথিবীর ইতিহাস: প্রাচীন যুগ রুশ লেখক ফিওদর করোভকিন রচিত একটি ইতিহাস গ্রন্থ। রাশিয়ার প্রগতি প্রকাশন থেকে ১৯৮১ সালে এটি সর্বপ্রথম রুশ ভাষায় গ্রন্থাকারে প্রকাশিত হয়। পরবর্তীতে ১৯৮৩ সালে বাংলায় এবং ১৯৮৫ সালে ইংরেজি ভাষায় এর অনুবাদ প্রকাশিত হয়।
সিজার বেকারিয়া
সিজার মার্কিস বেকারিয়া, একজন বিখ্যাত ইতালিয় জুরিস্ট, আইনজীবী, রাজনীতিজ্ঞ, দার্শনিক। তিনি আধুনিক অপরাধ বিজ্ঞান বা ক্রিমিনোলোজির জনক। অন ক্রাইম এন্ড পানিশমেন্ট (১৭৬৪) গ্রন্থটির মাধ্যমে তিনি তার অপরাধ বিজ্ঞানের ধারণা প্রকাশ করেন, যা ধ্রুপদী অপরাধ বিজ্ঞান বা ক্লাসিকাল স্কুল অফ ক্রিমিনোলজি হিসেবে পরিচিত।
বেকারিয়ার দর্শন অনুযায়ী, আইন শুধুমাত্র সামাজিক চুক্তি রক্ষা করার জন্য ব্যবহার করা উচিত। তার মতে, আইন প্রণয়ন করার ক্ষমতা শুধুমাত্র আইনজ্ঞদের থাকবে। বিচারক শুধু আইন অনুযায়ী বিচারকার্য সম্পন্ন করবেন, এর বাইরে তার এখতিয়ার নেই। প্লেসার প্রিন্সিপাল বা পরিতোষ নীতির ভিত্তিতে শাস্তি হওয়া উচিত। শাস্তি প্রদান কালে শুধুমাত্র অপরাধীর অপরাধ বিবেচনা করতে হবে, অপরাধীর ব্যক্তিত্তকে নয়। শাস্তি, অপরাধের সমানুপাতিক হবে এবং তা দ্রুত ও কার্যকরী হতে হবে। আইনের দৃষ্টিতে সবাইকে সমানভাবে বিবেচনা করতে হবে। তিনি মৃত্যুদণ্ড এবং শারীরিক যন্ত্রনার মাধ্যমে অপরাধ স্বীকার-এর পরিপন্থী ছিলেন। তার মতে, শাস্তি প্রণয়নের চেয়ে অপরাধ নিয়ন্ত্রণের মাধ্যমে অপরাধ নিয়ন্ত্রণ উত্তম।